Diari Oficial de la Generalitat Valenciana


Sumari del DOGV 9877, del 25-06-2024 (2024/6034)

Extracte de la Resolució de 18 de juny de 2024, del Vicerrectorat d'Estudis de la Universitat de València, per la qual es convoquen beques de matrícula per estudiants del màster oficial en Dret i Violència de Gènere de la Universitat de València, curs 2023-2024.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9877

Data del DOGV
:   25-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6034


Data del document
:   18-06-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 18 de juny de 2024, del Vicerrectorat d'Estudis de la Universitat de València, per la qual es convoquen beques de matrícula per estudiants del màster oficial en Dret i Violència de Gènere de la Universitat de València, curs 2023-2024. [2024/6034]  
BDNS (identif.): 769289.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/769289)  
  
Primer. Beneficiaris  
Poden beneficiar-se d'aquestes beques les persones matriculades, durant el present curs acadèmic 2023-2024, en almenys 60 crèdits ECTS del màster universitari en Dret i Violència de Gènere de la Universitat de València, que complisquen els requisits que s'indiquen en aquesta convocatòria i que no incórreguen en cap de les circumstàncies que descriu l'article 13.2 de la Llei 38/2003, general de subvencions.  
Així mateix, també se'n poden beneficiar les persones que, procedint del màster universitari en Advocacia o del màster universitari en Advocacia i Procura, es matriculen de 30 crèdits ECTS, en el present curs acadèmic 2023-2024, en el màster universitari en Dret i Violència de Gènere i que tinguen reconeguda la resta de crèdits d'aquest màster a partir de les assignatures cursades en el màster universitari en Advocacia o en el màster universitari en Advocacia i Procura.  
  
  
Segon. Objecte  
L'objecte d'aquesta convocatòria és regular la concessió d'ajudes destinades a cobrir les taxes de matrícula en el màster universitari en Dret i Violència de Gènere, curs 2023-2024, fins a 1.000 euros. Si el nombre d'alumnes que compleix els requisits econòmics i patrimonials és inferior, l'import de les ajudes podrà variar en els supòsits i les condicions que s'indiquen en el punt 5.1 de les bases.  
  
Tercer. Bases reguladores  
La convocatòria està publicada en el Tauler Oficial de la Universitat de València, en la següent URL: https://links.uv.es/8y9UF95  
  
Quarta. Quantia  
El nombre total d'ajudes previstes en les bases és de 10, com a màxim, cadascuna de les quals cobreix parcialment o, si s'escau, totalment les taxes de matrícula en el màster universitari en Dret i Violència de Gènere, fins a 1.000 euros, tret que el nombre de persones que complisquen els requisits siga inferior, i en aquest cas, l'import de les ajudes pot variar en els supòsits i les condicions establerts en el punt 5.1 de les bases.  
  
Cinqué. Termini de presentació de sol·licituds  
El termini de la presentació de sol·licituds és de quinze dies hàbils comptadors a partir de l'endemà de la data de publicació de l'extracte la convocatòria en el Diari Oficial de la Generalitat Valenciana.  
  
València, 18 de juny de 2024. La rectora, p. d. (DOGV 30.05.2022), la vicerectora d'Estudis: María Isabel Vázquez Navarro.